જ્યાં સુધી સૂર્ય-ચંદ્ર રહેશે ત્યાં સુધી ગ્રન્થકારો, વક્તાઓ, સંતજનો માતા ભક્તિદેવીના ગુણગાન કરશે. કારણકે તેમણે સર્વાવતારી શ્રીહરિની ‘‘માતા’’ બનવાનું ગૌરવ પ્રાપ્ત કરેલું. માતા ભક્તિદેવીનો જન્મછપૈયા ગામમાં, કૃષ્ણશર્માના આંગણે માઁ ભવાનીની કૂખે સંવત્‌ ૧૭૯૮ ના કારતક સુદ પૂનમના દિવસે થયેલો. તેમનું બાળપણનું નામ મૂર્તિદેવી હતું. વિચાર, વાણીઅને વર્તનથી મૂર્તિદેવી સામાન્ય બાળકીઓથી જુદા જ તરી આવતા. છપૈયાની ગલીઓમાં રમવા કરતાં મંદિરોમાં જઈને બેસવામાં અને હરિકથામાં વધારે રૂચિ હતી. તેમનું રમણ સ્થાન એજ છપૈયાની ભૂમિ બનેલું જે છપૈયામાં સ્વયં શ્રીહરિ પધારવાના છે.